Title: Prazdny dokument
Author: MŠ SR
Last saved by: agenda0
Document comments: Obsahuje makro ZAPIS pre IIS, CASE*PAM - pre dekrety

Predkladacia  správa

Začiatkom mája bol predložený ministrom školstva Milanom Ftáčnikom návrh koncepcie udeľovania štipendií vlády Slovenskej republiky zahraničným študentom v rámci pomoci rozvojovým krajinám a krajanom na roky 2001-2004 obsahujúci správu o súčasnom stave a návrh riešenia v záujme zlepšenia postavenia pre vybranú skupinu zahraničných študentov - držiteľov štipendia vlády SR - v nasledujúcom období rokov 2001 - 2004. 
V rámci medzirezortného pripomienkového konania sa k návrhu vyjadrili dotknuté rezorty a zaujali niekoľko vzájomne si odporujúcich stanovísk. Vzhľadom na vzniknutú situáciu zvolalo Ministerstvo školstva SR ako gestor materiálu rozporové konanie. Zástupcovia príslušných rezortov mali možnosť svoje stanoviská vzájomne konzultovať a dospieť ku kompromisom, v zmysle ktorých bol materiál upravený tak, aby nezakladal nárok na zvýšenie finančných prostriedkov zo štátneho rozpočtu na poskytovanie navrhovanej rozvojovej pomoci. Nakoľko Ministerstvo financií aj v tomto prípade predložilo svoje stanovisko písomnou formou pre zaneprázdnenosť zodpovedných pracovníkov bolo potrebné v konzultáciách pokračovať písomnou formou. Konečné stanovisko Ministerstva financií SR, ako rozhodujúceho rezortu si vyžiadalo úpravu navrhovaného znenia uznesenia vlády Slovenskej republiky v bode B.7. 
Dodatkom číslo 1 predkladáme upravený návrh uznesenia vlády Slovenskej republiky v zmysle pripomienky Sekcie rozpočtovej Ministerstva financií SR, čím je materiál bez ďalších úprav bez rozporov dotknutých rezortov.